Imádság Nagyböjtre

Urunk, Jézus Krisztus,

föltámadásod ünnepéig

a nagyböjti időszakban élünk.

Arra szólít minket ez az idő,

hogy megtérjünk és megújuljunk 

keresztény életünkben,

hogy többet imádkozzunk,

és odaadóbban gyakoroljuk

a testvéri szeretet

nagyszerű tetteit.

Ezért kérünk Téged:

Segíts minket,

hogy minden, amit teszünk,

Veled kezdődjék el

és Veled végződjék.

Erősíts minket jó szándékunkban,

hogy a nagyböjti gyakorlatok által

nindennap

egyre jobbak legyünk. Amen.

Theodor Burzer nyomán

